Document ID: 32009D0601

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 5ης Αυγούστου 2009 για την τροποποίηση του παραρτήματος Ι της απόφασης 2004/233/ΕΚ σχετικά με τις εγγραφές που αφορούν τη Γερμανία στον πίνακα των εργαστηρίων τα οποία επιτρέπεται να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα [κοινοποιηθείσα υπό τον αριθμό Ε(2009) 6105] (Κείμενο που παρουσιάζει ενδιαφέρον για τον ΕΟΧ) (2009/601/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3, Εκτιμώντας τα ακόλουθα: (1) Με την απόφαση 2000/258/ΕΚ το εργαστήριο της Agence française de sécurité sanitaire des aliments de Nancy France (εργαστήριο AFSSA του Nancy), ορίζεται ειδικό ινστιτούτο υπεύθυνο για τον καθορισμό των απαραίτητων κριτηρίων τυποποίησης των ορολογικών δοκιμασιών ελέγχου της δραστικότητας των αντιλυσσικών εμβολίων. (2) Η εν λόγω απόφαση προβλέπει επίσης ότι το εργαστήριο AFSSA του Nancy θα αποστέλλει στην Επιτροπή κατάλογο των κοινοτικών εργαστηρίων που έχουν εγκριθεί για την πραγματοποίηση ορολογικών δοκιμασιών. Στο πλαίσιο αυτό το εργαστήριο AFSSA του Nancy διενεργεί την προβλεπόμενη διαδικασία δοκιμής καταλληλότητας για την αξιολόγηση των εργαστηρίων πριν τους επιτραπεί να διεξάγουν ορολογικές δοκιμασίες. (3) Με την απόφαση 2004/233/ΕΚ της Επιτροπής, της 4ης Μαρτίου 2004, με την οποία επιτρέπεται σε ορισμένα εργαστήρια να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα (2), καταρτίζεται κατάλογος των εγκεκριμένων εργαστηρίων στα κράτη μέλη με βάση τα αποτελέσματα των δοκιμών καταλληλότητας που κοινοποίησε το εργαστήριο AFSSA του Nancy. (4) Η Γερμανία ζήτησε τη διαγραφή ενός εργαστηρίου από τον κατάλογο των εγκεκριμένων εργαστηρίων που καθορίζεται στο παράρτημα Ι της απόφασης 2004/33/ΕΚ, όσον αφορά τις εγγραφές του εν λόγω κράτους μέλους. (5) Το παράρτημα I της απόφασης 2004/233/ΕΚ πρέπει, επομένως, να τροποποιηθεί αναλόγως. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα I της απόφασης 2004/233/ΕΚ, διαγράφεται η εγγραφή 3 που αφορά τη Γερμανία. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 5 Αυγούστου 2009.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 138
5283
2479
122
2106
3632
4590
2711
913
2478
2200
5877

EuroVoc IDs (Expanded): 138
5283
2479
122
2106
3632
4590
2711
913
2478
2200
5877

Dataset Source: meu

Split: train